पाएं अपने शहर की ताज़ा ख़बरें और फ्री ई-पेपरडाउनलोड करें
बसंतपुर स्थित मेडिकल कॉलेज हॉस्पिटल की ओटी सुरक्षित नहीं है। यहां सांप-बिच्छू तक प्रवेश कर जा रहे हैं। गुरुवार को ओटी के भीतर सांप दिखे जाने की खबर सामने आते ही हड़कंप मच गया। डॉक्टर और नर्सेस ओटी छोड़कर भाग खड़े हुए। अस्पताल प्रबंधन की ओर से आनन-फानन में कर्मचारियों को भेजकर ओटी की साफ-सफाई कराई गई।
बताया गया कि कुछ कर्मचारियों ने सांप देखा था पर कुछ देर के बाद नजर नहीं आया। कर्मचारियों ने बताया कि बाजू में ही नाली है। इसी ओर से आए दिन सांप-बिच्छू प्रवेश कर जाते हैं। बारिश के दिनों में सबसे ज्यादा परेशानी होती है। डॉक्टरों ने ओटी की नियमित साफ-सफाई कराने और आसपास की नालियों के ऊपर ढक्कन लगाने की सलाह दी है ताकि विषैले जीव-जंतू भीतर न आएं। कर्मचारियों ने बताया कि जिस वक्त सांप देखा गया तब ऑपरेशन नहीं हो रहा था, नहीं तो हादसा भी हो सकता था। अस्पताल प्रबंधन ने कर्मचारियों को नियमित रूप से सफाई कराने के निर्देश दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn